Diari Oficial de la Generalitat Valenciana


Sumari del DOGV 6432, del 05-01-2011 (2010/14663)

ORDE 98/2010, de 21 de desembre, de la Conselleria d'Educació, per la qual es convoquen els premis de la Generalitat per a activitats de promoció de l'ús del valencià realitzades per les comissions de les festes de la Magdalena en l'àmbit de la Comunitat Valenciana en 2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6432

Data del DOGV
:   05-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/14692


Data del document
:   21-12-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * distinció honorífica

ORDE 98/2010, de 21 de desembre, de la Conselleria d'Educació, per la qual es convoquen els premis de la Generalitat per a activitats de promoció de l'ús del valencià realitzades per les comissions de les festes de la Magdalena en l'àmbit de la Comunitat Valenciana en 2011. [2010/14163]
L'Estatut d'Autonomia de la Comunitat Valenciana establix l'oficialitat del valencià a la Comunitat Valenciana i indica que s'atorgarà protecció i respecte especials a la recuperació del valencià.
La Llei 4/1983, d'Ús i Ensenyament del Valencià, assenyala que el Consell de la Generalitat fomentarà les manifestacions culturals, i que tindran una consideració especial aquelles que utilitzen el valencià. Així mateix, determina que el Consell assumirà la direcció tècnica i la coordinació del procés de promoció de l'ús del valencià i, per tant, està facultat per a prendre mesures que fomenten l'ús del valencià.
Com a conseqüència dels manaments legals, el Consell ha planificat i desplegat una sèrie d'objectius i actuacions conduents a augmentar la sensibilització social respecte a l'ús del valencià, a fer més present el valencià com a llengua de comunicació entre els valencians i a complir, en definitiva, el compromís que té assumit la Generalitat en la defensa del patrimoni cultural de la Comunitat Valenciana i, de manera especial, en la recuperació del valencià.
Un dels objectius de treball de la mencionada planificació és promoure activitats dirigides al foment de l'ús del valencià en el món associatiu.
És evident que entre els moviments associatius de caràcter cultural, lúdic i festiu tenen una gran importància i, per tant, una incidència social, les comissions de les colles i les gaiates en les festes de la Magdalena. Totes estes comissions, cada una des de la seua peculiar manera de participar en la festa i des de la pròpia idiosincràsia organitzativa i funcional, tenen un paper important en el procés de promoció i recuperació de l'ús del valencià en la societat civil valenciana.
La Generalitat, a través de la Conselleria d'Educació, ha decidit, novament, convocar els premis per a concedir una ajuda econòmica a aquelles activitats que són vehicle de comunicació en les festes de la Magdalena, però que, alhora, promouen l'ús del valencià en el seu àmbit específic.
Per tot això, segons els preceptes dels articles 2.1 i 22 de la Llei 38/2003, de 17 de novembre, General de Subvencions (LGS), de la disposició final primera del Reial Decret 887/2006 de 21 de juliol que n'aprova el reglament (RGS); de la Llei d'Hisenda Pública de la Generalitat Valenciana, el Text Refós aprovat per Decret Legislatiu de 26 de juny de 1991, en virtut de les facultats que em són conferides per l'article 28 de la Llei 5/1983, de 30 de desembre, del Consell, vista la proposta de la secretària autonòmica d'Educació de 13 de desembre de 2010, i de conformitat amb esta,
ORDENE
Primer
Es convoquen els premis de la Generalitat per a les activitats de promoció de l'ús del valencià realitzades per les comissions de les colles i de les gaiates durant l'any 2011.
Segon
S'aproven les bases de la convocatòria, el model de sol·licitud i dels documents que s'inclouen com a annexos I, II i III d'esta orde.
Tercer
La concessió dels premis, per un import global màxim de 13.137 € (tretze mil cent trenta-set euros) anirà a càrrec de la línia T3166000, Promoció del valencià en l'àmbit festiu, de l'aplicació pressupostària 27.50.22.993.83.2 del pressupost per a 2011. La concessió està condicionada a l'existència, en els pressupostos de 2011 de la Generalitat, del corresponent crèdit adequat i suficient.
DISPOSICIONS ADDICIONALS
Primera
Segons establix l'article 3 de l'Orde de 26 de setembre de 1994, de la Conselleria d'Economia i Hisenda (DOGV núm. 2361/06.10.94), tots els actes dictats en este expedient de tramitació anticipada, es consideraran condicionats al fet que, al dictar la resolució de concessió de la subvenció, subsistisquen les mateixes circumstàncies, de fet i de dret, existents en el moment en què foren produïts aquells actes.
Segona
D'acord amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no necessita notificació a la Comissió Europea per no ser aplicable l'article 107, apartat 1, del Tractat de Funcionament de la Comunitat Europea, en la mesura que les ajudes van dirigides a entitats que no exercixen activitats econòmiques i, per tant, no afecta els intercanvis comercials entre els estats membres.
DISPOSICIONS FINALS
Primera
Es delega en la secretària autonòmica d'Educació la facultat de resoldre la concessió d'estos premis, i se l'autoritza perquè, en l'àmbit de les seues competències, adopte les resolucions pertinents per a l'execució d'esta orde.
Segona
Esta orde produirà efectes l'endemà de la seua publicació en el Diari Oficial de la Comunitat Valenciana.
De conformitat amb els articles 107, 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998 de 13 de juliol, reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de la publicació d'esta orde en el DOCV.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà que es publique en el DOCV.
València, 21 de desembre de 2010
El conseller d'Educació,
ALEJANDRO FONT DE MORA TURÓN
ANNEX I
Bases de la convocatòria dels premis de la Generalitat de 2011, per a activitats de promoció de l'ús del valencià realitzades per les comissions de les festes de la Magdalena en l'àmbit de la Comunitat Valenciana.
Primera. Objecte dels premis
1. La convocatòria pretén ajudar econòmicament la realització d'activitats pròpies de les comissions de les colles i de les gaiates que faciliten, alhora, la promoció de l'ús del valencià en l'àmbit de l'entitat.
2. L'activitat objecte dels premis està referida a l'ús del valencià en els llibrets de les festes de la Magdalena.
Els llibres objecte de subvenció hauran de reunir les següents característiques:
a) Estar escrits en valencià.
b) Estar editats per l'associació sol·licitant.
c) Disposar el corresponent depòsit legal.
d) Tindre una tirada mínima de 200 exemplars.
e) Hauran de fer constar en els crèdits del llibre la col·laboració de la Generalitat.
3. Els premis tindran la següent dotació econòmica:
1r premi 2.435 €
2n premi 1.969 €
3r premi 1.718 €
4t premi 1.504 €
5t premi 1.289 €
6t premi 1.074 €
del 7m al 10é premi 787 €
Total: 13.137-
Segona. Beneficiaris
1. Podran acollir-se a la convocatòria dels premis les comissions de les colles i de les gaiates ubicades en qualsevol municipi de la Comunitat Valenciana.
2. No podran obtindre la condició de beneficiàries de les subvencions aquelles entitats en les quals concórrega alguna de les circumstàncies següents:
a) Haver sigut condemnades mitjançant sentència ferma a la pèrdua de la possibilitat d'obtindre subvencions o ajudes públiques.
b) Haver sol·licitat la declaració de concurs voluntari, haver sigut declarades insolvents en qualsevol procediment, trobar-se declarades en concurs, llevat que en este haja adquirit l'eficàcia un conveni; estar subjectes a intervenció judicial o haver sigut inhabilitades segons la Llei 22/2003, de 9 de juliol, Concursal, sense que haja conclòs el període d'inhabilitació fixat en la sentència de qualificació del concurs.
c) Haver donat lloc, per causa de la qual hagen sigut declarades culpables, a la resolució ferma de qualsevol contracte realitzat amb l'Administració.
d) Estar incursa la persona física, els administradors de les societats mercantils o aquells que exercisquen la representació legal d'altres persones jurídiques, en algun dels supòsits de la Llei 12/1995, d'11 de maig, d'Incompatibilitats dels Membres del Govern de la Nació i dels Alts Càrrecs de l'Administració General de l'Estat; de la Llei 53/1984, de 26 de desembre, d'Incompatibilitats del Personal al Servici de les Administracions Públiques, o tractar-se de qualsevol dels càrrecs electes regulats en la Llei Orgànica 5/1985, de 19 de juny, del Règim Electoral General, en els termes establits en esta o en la normativa de la Comunitat Valenciana.
e) No trobar-se al corrent en el compliment de les obligacions tributàries o davant de la Seguretat Social, segons la normativa vigent.
f) Tindre la residència fiscal en un país o un territori qualificat reglamentàriament com a paradís fiscal.
g) No trobar-se al corrent del pagament d'obligacions per reintegrament de subvencions.
h) Haver sigut sancionat mitjançant una resolució ferma amb la pèrdua de la possibilitat d'obtindre subvencions, segons la LGS o la Llei 58/2003, de 17 de desembre, General Tributària.
i) No podran accedir a la condició de beneficiàries les agrupacions previstes en el segon paràgraf de l'apartat 3 de l'article 11 de la LGS quan concórrega alguna de les prohibicions anteriors en qualsevol dels seus membres.
j) En cap cas no podran obtindre la condició de beneficiàries de les subvencions les entitats incloses en les causes de prohibició previstes en els apartats 5 i 6 de l'article 4 de la Llei Orgànica 1/2002, de 22 de març, reguladora del Dret d'Associació.
k) Tampoc no podran obtindre la condició de beneficiàries les associacions respecte de les quals s'haja suspés el procediment administratiu de la inscripció per trobar-se indicis racionals d'il·licitud penal, en aplicació d'allò que disposa l'article 30.4 de la Llei Orgànica 1/2002, mentres no recaiga cap resolució judicial ferma en virtut de la qual puga practicar-se la inscripció en el registre corresponent.
4. La justificació, per part de les entitats, de no estar incloses en les prohibicions per a obtindre la condició de beneficiàries assenyalades en la base segona, podrà realitzar-se mitjançant testimoni judicial, certificats telemàtics o transmissions de dades, segons preveu la normativa legal vigent, o certificat administratiu. Si la documentació justificativa no pot ser expedida per l'autoritat competent, podrà ser substituïda per una declaració responsable realitzada davant d'una autoritat administrativa o d'un notari públic (annex II, apartat D.)
Tercera. Sol·licitud
Les instàncies, les quals s'han d'ajustar al model que figura com a annex II, s'adreçaran a la Secretaria Autonòmica d'Educació de la Conselleria d'Educació, i s'hauran de presentar, amb la informació i la documentació requerides en la present convocatòria, en el registre general d'esta conselleria, en els de les direccions territorials d'Educació d'Alacant, Castelló i València, o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas de presentar-la en una oficina de correus, s'haurà de fer en un sobre obert per tal que la instància siga datada i segellada abans de ser certificada i, en tot cas, s'haurà d'ajustar als requisits establits en l'article 31 del Reial Decret 1829/1999, de 3 de desembre, pel qual s'aprova el reglament que regula la prestació dels servicis postals, en desplegament del que s'establix en la Llei 24/1998, de 13 de juliol, del Servici Postal Universal i de Liberalització dels Servicis Postals.
El model de sol·licitud estarà disponible en la Conselleria d'Educació, en Internet .
La sol·licitud haurà de ser subscrita per qui tinga la capacitat legal de representació de l'entitat.
El termini de presentació d'instàncies s'iniciarà a partir del dia següent de la publicació en el DOCV de la present orde i acabarà el 4 de febrer de 2011. Si a partir de l'endemà de la publicació de l'orde, en el termini de cinc mesos, no hi ha una resolució i o cap comunicació expressa sobre la sol·licitud, s'entendrà que ha sigut desestimada.
Quan la sol·licitud no reunisca els requisits establits en la present orde o no aporte la informació o la documentació que, d'acord amb esta, siga exigible, de conformitat amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, es requerirà l'entitat interessada perquè, en un termini de 10 dies, esmene la falta o aporte la informació i els documents preceptius, amb indicació que, si no ho fa així, es considerarà que desistix de la seua petició, prèvia resolució, la qual haurà de ser dictada en els termes que preveu l'article 42 de l'esmentada llei.
Quarta. Informació i documentació que s'ha d'aportar
D'acord amb el que establix el Decret 165/2010, de 8 d'octubre, del Consell, pel qual s'establixen les mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic, la informació i la documentació requerides per a la tramitació de la sol·licitud figuraran en el model de sol·licitud.
Amb la finalitat de facilitar la simplificació administrativa, les declaracions responsables, les autoritzacions i l'aportació d'informació i de documentació estan incorporades en el model de sol·licitud.
En complimentar la sol·licitud, caldrà aportar:
1. Dades identificatives, CIF, número de l'entitat en el Registre d'Associacions de la Generalitat, DNI de la persona sol·licitant, de l'acreditació de la representativitat, així com l'adreça postal i telemàtica a l'fecte de comunicacions i notificacions.
2. Fotocòpia dels estatuts de l'associació per a aquelles entitats que no estiguen inscrites en el Registre d'Associacions de la Generalitat.
3. Imprés de manteniment de tercers per a pagaments de la Generalitat.
4. Declaracions responsables. Per a simplificar la presentació de documentació, l'entitat aportarà la informació requerida a través de les declaracions responsables següents:
a) Sobre la veracitat de les dades que s'aporten en la sol·licitud i l'assumpció de responsabilitats en el cas de la seua inexactitud.
b) Sobre el compliment dels requisits de la convocatòria.
c) Sobre que els llibres presentats reunixen totes les característiques que s'indiquen en la base 1.2 de la convocatòria.
d) De no estar sotmés a cap prohibició per a obtindre la condició de beneficiari, de les assenyalades en l'article 13 de la LGS.
5. Autoritzacions. Per a afavorir l'agilització administrativa, l'entitat sol·licitant podrà aportar l'autorització a la Conselleria d'Educació per a:
a) Obtindre de manera telemàtica o electrònica les dades pertinents que estiguen en poder de la Tresoreria General de la Seguretat Social, l'Agència Estatal de l'Administració Tributària i la Conselleria d'Economia, Hisenda i Ocupació.
b) La consulta de les dades en el sistema de verificació de dades de l'entitat i de la persona sol·licitant.
c) Enviar informació i notificació referida a l'expedient per mitjans telemàtics i electrònics.
En el cas que no es firmen les declaracions i les autoritzacions anteriors, l'entitat haurà d'aportar la documentació acreditativa pertinent en el moment de la sol·licitud.
6. Si la sol·licitud es premiada per una quantitat que supera els 1.803,03 €, s'haurà d'acompanyar amb els certificats d'estar al corrent de les obligacions tributàries de l'Estat, de la Comunitat Valenciana i de la Seguretat Social, en referència al moment anterior al de la resolució dels premis, segons allò previst en els articles 22, 23 i 24 del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions. Els certificats d'estar al corrent de les obligacions tributàries i amb la Seguretat Social seran sol·licitats per la Conselleria d'Educació a la Tresoreria General de la Seguretat Social, a l'Agència Estatal de l'Administració Tributària i a la Conselleria d'Economia, Hisenda i Ocupació per mitjans telemàtics. L'acolliment, per part de la persona o l'entitat interessada, a esta norma comporta que s'autoritze expressament la Conselleria d'Educació per a sol·licitar-ho a la Tresoreria General de la Seguretat Social, a l'Agència Estatal de l'Administració Tributària i a la Conselleria d'Economia, Hisenda i Ocupació.
No obstant això, la persona sol·licitant podrà optar, en el moment de la sol·licitud, per denegar expressament l'autorització a la Conselleria d'Educació, la qual cosa comportarà que quedarà obligada a presentar ella mateixa els certificats.
La presentació de sol·licituds per a optar a les ajudes suposa l'acceptació de les condicions de la convocatòria.
Posteriorment, per a optar al premi, caldrà presentar en la Conselleria d'Educació i abans del 24 de febrer de 2011, deu exemplars del llibret editat.
En els crèdits del llibret s'haurà de fer constar en la coberta interior o en la primera pàgina: «El present llibret ha participat en la convocatòria dels premis de la Generalitat per a la promoció de l'ús del valencià». La llegenda ha d'estar impresa en la mateixa edició i característiques de l'obra. No serà vàlida la impressió a través d'encunys, adhesius o altres elements que no estiguen en l'edició original.
Quinta. Comissió tècnica
Les sol·licituds seran estudiades i avaluades per una comissió tècnica que, com a òrgan col·legiat, presidirà el cap de l'Àrea de Política Lingüística, de la qual formaran part el director territorial d'Educació de Castelló, el cap del Servici de Promoció Social del Valencià, que actuarà com a secretari de la comissió, una persona representant de l'Acadèmia Valenciana de la Llengua, i tres persones del món de la festa de la Magdalena, nomenades per la secretària autonòmica d'Educació. En cas de produir-se alguna vacant o absència dels membres de la comissió, la secretària autonòmica d'Educació en designarà les persones suplents corresponents.
Sexta. Ordenació, instrucció i resolució dels premis
La instrucció del procediment correspondrà al Servici de Promoció Social del Valencià de l'Àrea de Política Lingüística.
Per a l'ordenació, l'avaluació i l'elaboració de l'informe dels llibrets presentats, la comissió tècnica tindrà com a criteris els següents:
Qualitat del text:: màxim 45 punts.
Quantitat de text escrit en valencià: màxim 40 punts.
Contingut literari: màxim 40 punts.
Quantitat d'exemplars: màxim 15 punts.
Publicitat en valencià: màxim 15 punts.
Total: 155 punts.
Una vegada aplicats els criteris, s'elaborarà una llista ordenada per orde de puntuació que, com a proposta, serà presentada per l'òrgan instructor a la secretària autonòmica d'Educació.
Vista la proposta, la secretària autonòmica d'Educació resoldrà la concessió dels premis.
La resolució de les concessions es farà pública en el Diari Oficial de la Comunitat Valenciana i es comunicarà a les entitats guardonades, tal com preveu l'article 18 de la LGS.
Les entitats guardonades rebran de la Conselleria d'Educació un estendard acreditatiu.
Sèptima. Obligacions
Les entitats beneficiàries de les subvencions tindran les obligacions següents:
a) Realitzar l'activitat que fonamenta la subvenció i justificar-la adequadament, segons s'indica en esta convocatòria.
b) Comunicar a la Conselleria d'Educació altres ajudes i subvencions obtingudes d'altres organismes, així com els altres recursos o ingressos per a la mateixa finalitat. La comunicació s'haurà d'efectuar en conéixer les aportacions i, en tot cas, amb anterioritat a la justificació de l'aplicació que s'ha donat als fons percebuts.
c) Estar sotmeses a les actuacions de comprovació i de control financer que corresponen a la Intervenció General, a les quals aportaran la documentació que se'ls requerisca.
d) Disposar dels llibres comptables, registres diligenciats i d'altres documents degudament auditats, en els termes exigits per la legislació mercantil i sectorial aplicable a l'entitat beneficiària, amb la finalitat de garantir l'adequat exercici de les facultats de comprovació i de control.
e) Conservar els documents justificatius de l'aplicació dels fons rebuts en la mesura que podran ser objecte de les actuacions de control i de comprovació.
f) Procedir al reintegrament dels fons percebuts en els supòsits indicats en l'article 37 de la LGS.
L'incompliment de les anteriors obligacions serà causa de l'exigència de les responsabilitats o sancions corresponents, segons la legislació vigent.
Octava. Causes de reintegrament
En aplicació dels articles 19.3 i 19.4 de la LGS, tota alteració de les condicions tingudes en compte per a la concessió de la subvenció, i, en tot cas, l'obtenció concurrent de subvencions, ajudes, ingressos o recursos, podrà donar lloc a la modificació de la resolució de la concessió. L'import de les subvencions en cap cas no podrà ser de tal quantitat que, aïlladament o en concurrència amb altres subvencions, ajudes d'altres administracions públiques, d'altres ens públics o privats o d'altres ingressos, supere el cost de l'activitat que ha de realitzar el beneficiari.
En aplicació de l'article 37 de la LGS, serà procedent el reintegrament en els casos següents:
a) Obtenció del premi havent falsejat les condicions ací requerides, o haver amagat aquelles que haurien impedit la subvenció.
b) Incompliment total o parcial de l'objectiu de l'activitat, o la no adopció del comportament que fonamenta la concessió del premi.
c) Incompliment de l'obligació de justificació, o la justificació insuficient, en els termes establits en l'article 30 de la LGS i en les normes establides en esta convocatòria.
d) Incompliment de l'obligació d'adoptar les mesures de difusió establides en l'apartat 4 de l'article 18 de la LGS i en les bases primera i quarta d'esta convocatòria.
e) Resistència, excusa, obstrucció o negativa a les actuacions de comprovació i control financer previstes en la legislació vigent, així com l'incompliment de les obligacions comptables, registrals o de conservació de documents quan d'això es derive la impossibilitat de verificar la utilització donada als fons percebuts, el compliment de l'objectiu, la realitat i regularitat de les activitats subvencionades o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
f) Incompliment de l'obligació de realitzar l'activitat subvencionada.
Novena. Forma de pagament
La realització de l'activitat subvencionada es considera justificada amb la publicació de la resolució de subvenció, atés que per a obtindre premi s'ha d'haver presentat el llibre convenientment editat.
Els premis s'abonaran a les entitats beneficiàries a partir de la resolució de concessió realitzada per la secretària autonòmica d'Educació.
Aquelles entitats que hagen rebut un premi superior a 1.803,03 € hauran d'acreditar, abans del cobrament, estar al corrent de les obligacions tributàries i amb la Seguretat Social.
Els certificats d'estar al corrent seran obtinguts per la Conselleria d'Educació per mitjans telemàtics. L'acolliment, per part de la persona o entitat interessada, a esta norma comporta que s'autoritze expressament la Conselleria d'Educació per a sol·licitar-los a la Tresoreria General de la Seguretat Social, a l'Agència Estatal Tributària i a la Conselleria d'Economia, Hisenda i Ocupació (annex II, apartat D.)
No obstant això, la persona sol·licitant podrà optar, en el moment de la sol·licitud, per denegar expressament l'autorització a la Conselleria d'Educació, la qual cosa comportarà que quedarà obligada a presentar ella mateixa els certificats.